श्री वियोगी : श्री सोसन होरें इस सोगी सभा दा परजोजन दस्सी ओड़ेआ ऐ। औं उस दिवंगत लेखकै दी आत्मा दी शान्ति लेई प्रर्थना करना, जिसने डोगरी दे गद्य-साहित्य गी बड़ा उन्नत कीता। उनें जे किश बी लिखेआ सोची समझियै लिखेआ। लिखने दा बक्खरा गै अंदाज हा उंदा। ते बाकी लेखेकें कशा ओ किश दूर बी रौंहदे हे। डुग्गर दी लोक-संस्कृति कन्ने उनेई बड़ा मोह हा.....। मौती दे निरदेई झक्खड़ै स्हाड़े साहित्य दे बागै बिच्चा ओ खंटालुऐ दा पराना बूटा पुट्टी ओङेआ ऐ-